Italien

Italien (italieensch Italia) is en Republiek, de in'n Süden vun Europa an de Middellannsche See liggt. Navers sünd Frankriek, de Swiez, Österriek, Vatikan, San Marino, Kroatien (de Grenz löppt öber de See) un Slowenien. De Hööftstadt is Rom. To Italien höört de groden Eilannen Sizilien un Sardinien to un ok noch en ganze Tall vun lüttjere Eilannen, as Elba un de Lipaarschen Eilannen.

 Geografie 
Italien liggt up de Halfinsel vun den Apennin. De sütt as een Stebel ut, wenn een sik dat Land up de Kaart ankieken deit. De längsten Strööm sünd de Po, de Etsch (italieensch Adige), de Arno un de Tiber. Grode Waters gifft dat in Italien ok: De Gardasee, de Lago Maggiore, de Comer See in Böver-Italien un de Lago di Bolsena un de Lago Trasimeno in Middelitalien.
De Vesuv bi Neapel un de Ätna up Sizilien sünd de bekanntest Vulkanen vun dat Land. Dor kaamt denn noch de Stromboli un annere, lüttjere, rund üm Sizilien ümto, hento. De höögste Barg vun Italien is de Mont Blanc de Courmayeur in de Alpen. He is 4.748 m. hooch.

 Inwahners 
Hüdigendags leevt in Italien 58.679.441 Inwahners. In de Welt steiht Italien dor mit up Platz 22, binnen de europäsche Union liggt Italien an veerte Steed achter Düütschland, Frankriek un Grootbritannien.
 Inwahners in Stadt un Land 
Üm un bi 67 % vun de Italieners leevt in Städer. Besunners in den Noorden leevt de Lüde in de Stadt. In de Jahren vun 1950 bit 1960 sünd bannig veel Minschen ut dat platte Land wegtrocken nah de Städer hen. Siet de 1980er Jahren hett sik de Wind dreiht: Hüdigendags wüllt de Lüde an'n leevsten in de lütten Städer un Vöröörd rund um de groden Städer rum wohnen. 
 Gröttste Städer 
(Inwohners 31. Dezember 2004)
 Rom - 2.553.873
 Mailand - 1.299.439
 Neapel - 995.171
 Turin - 902.255
 Palermo - 675.277
 Genua - 605.084
 Bologna - 374.425
 Florenz - 368.059
 Bari - 328.458
 Catania - 305.773
 Venedig - 271.251
 Verona - 259.068
 Messina - 247.592
 Padua - 210.821
 Triest - 207.069
 Tarent - 199.012
 Brescia - 192.164
 Reggio di Calabria - 183.041
 Prato - 180.674
 Modena - 180.110
 Parma - 174.471
 Cagliari - 161.465 Perugia - 157.842
 Livorno - 155.986
 Reggio nell'Emilia - 155.191
 Foggia - 154.780
 Ravenna - 146.989
 Salerno - 135.818
 Rimini - 134.700
 Ferrara - 131.907
 Sassari - 124.929
 Siracusa - 123.332
 Pescara - 122.577
 Monza - 122.263
 Bergamo - 116.510
 Vicenza - 113.483
 Latina - 111.946
 Forlì - 111.495
 Trento - 110.142
 Terni - 108.999
 Giugliano in Campania - 105.951
 Novara - 102.746
 Ancona - 101.797

 Spraken 
Amtsspraak is Italiensch, in't Aostatal warrt ok Franzöösch, in Südtirol ok Hoochdüütsch un Ladiensch, up Sardinien ok Sardisch snackt un in Triest ok Slowensch snackt. In'n Süden von Italien gifft et Lüüd, die vor en paar hunnert Johrn von Albanien oder Grekenland kamen sünd un jümmer noch ihr Spraak snacken.

 Staat 
De Verfaten is demokraatsch. De Präsident is Sergio Mattarella.

Kategorie:Land
Kategorie:Italien